Karlsrud skole

**Lokalt ordensreglement for Karlsrud skole av 16.12.2019**

Vedtatt av driftsstyret med hjemmel i det sentrale ordensreglementet for Osloskolen som trådte i kraft 01.08.2018. Det sentrale reglementet finnes på skolens hjemmeside under praktisk informasjon. Den enkelte skoles driftsstyre kan gi utfyllende lokale regler for orden og oppførsel tilpasset skolen behov (jmf. §2 andre ledd i reglementet). Skolen har behov for regler og rutiner som omhandler situasjoner som kan oppstå i skolehverdagen.

**Elevene skal følge de fire reglene:**

* Vi skal ikke mobbe andre.
* Vi skal forsøke å hjelpe elever som blir mobbet.
* Vi skal også være sammen med elever som lett blir alene.
* Hvis vi vet at noen blir mobbet, skal vi fortelle det til kontaktlæreren eller annen lærer på skolen og de hjemme.
1. Elevene skal følge skolens IKT-regler. Reglene om nettvett gjennomgås årlig.
2. Mobiltelefoner og smartklokker skal leveres inn til lærer i mobilhotell på 8.-10.-trinn. Barneskolen skal ha den avslått.
3. Elevene skal ikke bruke privat elektronisk utstyr, musikkspillere, ørepropper o.l. på skolearealene i skoletiden uten avtale med lærer.
4. Snøballer skal kun kastes på oppsatte blinker.
5. Elevene oppfordres til ikke å ta med private leker, spill, kort på skolen.
6. Brus, energidrikker, tyggegummi, godteri, chips o.l. skal ikke tas med på skolen uten avtaler med lærer.
7. Caps, luer, yttertøy og utesko skal til vanlig oppbevares i elevskapet/garderoben i undervisningstiden. Elevene på1.-7.-trinn skal bruke innesko i elevarealene.
8. Penger eller verdisaker tas med på eget ansvar.
9. All bruk av tobakk, snus, alkohol og narkotika er forbudt.
10. Våpen eller andre farlige gjenstander er forbudt på skolen.

**Anbefaling:** FAU anbefaler å følge skolens anmodning om å la elevene vente med sykling til sykkelopplæring er fullført i 5. klasse.

**Sanksjoner ved brudd på reglene for orden og oppførsel:**

1. Anmerkning på 8.-10. trinn
2. Skriftlig melding til foreldre/foresatte
3. Pålegg om å utføre oppgaver før eller etter skoletid for å rette opp skader som eleven er ansvarlig for
4. Bortvisning fra undervisningen for enkelttimer eller resten av dagen
5. Bortvisning fra undervisningen for lengre tid enn resten av skoledagen, inntil tre dager på 8.–10. trinn (oppll. §§ 2-10)
6. Midlertidig eller permanent klasse -/gruppebytte
7. Midlertidig eller permanent skolebytte (oppll. § 8-1)

**I tillegg har skolen rett til å bruke følgende sanksjoner:**

1. Pålegge elevene å møte opp før skoletid/være igjen etter skoletid for å forhindre krenkende adferd/mobbing av medelev på skoleveien.
2. Vurdere sammen med foresatte om å tilby eleven et alternativt undervisningsopplegg på skolen.
3. Begrense mulighetene til valgfritt opphold i skolegården i friminuttene for å forhindre krenkende adferd/mobbing av medelev.
4. Begrense elevenes mulighet til å forlate skolens område i skoletiden / friminuttene. (8.-10. trinn)
5. Nekte eleven å benytte skolens pc'er i en periode ved brudd på skolens IKT-reglement.
6. Beslaglegge gjenstander som skolen anser som farlig.
7. Mobiltelefon som blir misbrukt i en undervisningssituasjon tas vare på av læreren i klasserommet ut dagen(timen.)
8. Skolen vil normalt anmelde straffbare forhold til politiet. Dette kan også bli aktuelt dersom en elev holdes borte fra skolen uten gyldig grunn.
9. Ved skade eller skadeverk på skolen eller skolens utstyr kan eleven og elevens foreldre eller foresatte bli erstatningsansvarlige. Det samme gjelder ved tap av undervisningsmateriell. Skadeerstatningslovens §1-2 nr.2 regulerer for øvrig foreldres erstatningsansvar.

Foresatte vil alltid varsles når skolen ilegger sanksjoner som nevnt over.

Eleven plikter å overholde ilagte sanksjoner. Ved manglende overholdelse kan

eleven ilegges nye sanksjoner.

Vedtatt i skolens driftsstyre 11.desember 2013, revidert 14.10.2015 og vedtatt etter sentrale endringer 17.09.2018. Revidert igjen des 2019 og vedtatt i DS 13.01.20

Anne-Mette Bakke, leder i skolens driftsstyre